b"\n_START_ARTICLE_\nHamilton Red Wings\n_START_SECTION_\nZgodovina\n_START_PARAGRAPH_\nMo\xc5\xa1tvo Hamilton Tiger Cubs se je leta 1960 preimenovalo in postalo Hamilton Red Wings, saj ga je sponzoriralo NHL mo\xc5\xa1tvo Detroit Red Wings. Mo\xc5\xa1tvo je delovalo 14 sezon, dokler se ni preimenovalo v Hamilton Fincups._NEWLINE_Leta 1962 je mo\xc5\xa1tvo treniral Eddie Bush, direktor pa je bil Jimmy Skinner (prvak Stanleyjevega pokala 1954/55 kot trener). Mo\xc5\xa1tvo je sezono zaklju\xc4\x8dilo na drugem mestu v OHA in na poti do pokala Memorial Cup izgubilo le eno tekmo. V kon\xc4\x8dnici so tako premagali mo\xc5\xa1tva St. Catharines Teepees, Niagara Falls Flyers in prvake Metro mladinske A lige Toronto St. Michael's Majors 4-1 v tekmah, s \xc4\x8dimer so osvojili pokal J. Ross Robertson Cup. Zatem so pometli z mo\xc5\xa1tvom Quebec Citadelles in osvojili Prvenstvo vzhodne Kanade._NEWLINE_Nato so igrali proti prvakom zahodne Kanade, mo\xc5\xa1tvu Edmonton Oil Kings, za pokal Memorial Cup. Prvo tekmo Memorial Cupa 1962 je Hamilton na doma\xc4\x8dem ledu v Barton Street Areni dobil s 5-2. Naslednje tri tekme so igrali v gosteh v dvorani Guelph Memorial Gardens. Na drugi tekmi je bil Hamilton bolj\xc5\xa1i s 4-2, drugo je dobil Edmonton s 5-3, v tretji je dominiral Hamilton s 3-0. Peto in odlo\xc4\x8dilno tekmo so igrali v dvorani Kitchener Memorial Auditorium. Hamilton Red Wings so porazili Edmonton Oil Kingse 7-4 in osvojili Memorial Cup s 4-1 v tekmah._NEWLINE_Pet let kasneje (1967) so se Red Wingsi zopet prebili v finale OHA, a so jih tam odpravili Toronto Marlboros s 4-0 v tekmah.\n_START_SECTION_\nDvorana\n_START_PARAGRAPH_\nHamilton Red Wings so igrali doma\xc4\x8de tekme v dvorani Barton Street Arena, tudi znani kot Hamilton Forum."